text: 21 мая 2017 года з 14.00 да 19.00 “Музей-дача Васіля Быкава” (філіял Дзяржаўнага музея гісторыі беларускай літаратуры) запрашае ўсіх прыняць удзел у акцыі “Ноч музеяў – 2017”.
  Зямля… Маленькая блакітная кропка ў прасторы Сонечнай сістэмы. З развіццём навукі і тэхнікі становіцца ўсё больш зразумела, наколькі мы малыя ў параўнанні з бясконцым Сусветам. Адначасова вакол Зямлі лётаюць дзясяткі спадарожнікаў, касмічныя апараты адпраўляюцца да далёкіх аб’ектаў Сонечнай сістэмы… Якое ж месца мы займаем у Сусвеце і якую ролю адыгрывае касмічная прастора ў нашым жыцці? У праграме “Над намі – неба” ўсе жадаючыя атрымаюць магчымасць дакрануцца да неба і спасцігнуць некаторыя таямніцы Сусвету.
  Хочаце даведацца, што агульнага ў Ван Гога, Бетховена і Караткевіча? Тады чакаем Вас па адрасе: Мінскі раён, а.г. Ждановічы-6, вул. 6-я Дачная, д.62. Праезд ад ст.м. Пушкінская (аўт. №219, маршрутка №1419).